Dabangg 3: सलमान खान की 'दबंग 3' धमाल मचाने को तैयार, इस दिन हो रही है रिलीज  
'दबंग 3' की रिलीज डेट हुई तय
दिसंबर महीने में रिलीज होगी सलमान खान की फिल्म
 सलमान खान के साथ सोनाक्षी सिन्हा भी फिल्म में मुख्य भूमिका में आएंगी नजर
बॉलीवुड एक्टर सलमान खान (Salman Khan) इन दिनों फिल्म 'दबंग 3 (Dabangg 3)' की तैयारी में लगे हुए हैं. इस फिल्म में उनके साथ सोनाक्षी सिन्हा (Sonakshi Sinha) भी अहम भूमिका में नजर आने वाली हैं. सलमान खान (Salman Khan) की फिल्म 'दबंग 3 (Dabangg 3)' को लेकर अब तक कयास लगाए जा रहे थे कि फिल्म दिसंबर में रिलीज हो सकती है. हालांकि, अब इसकी रिलीज डेट तय हो चुकी है. फिल्म समीक्षक तरण आदर्श के ट्वीट के मुताबिक  'दबंग 3 (Dabangg 3)' इसी साल 20 दिसंबर को सिनेमाघरों में रिलीज हो जाएगी. 
दबंग 3 (Dabangg 3)' की रिलीज डेट के बारे में बताते हुए तरण आदर्श ने ट्वीट किया, "रिलीज डेट तय हो चुकी है. चुलबुल पांडे 20 दिसंबर, 2019 को आ रहे हैं. 'दबंग 3' हिंदी, कन्नड़, तमिल और तेलुगू भाषा में रिलीज होगी. फिल्म 'वॉन्टेड' के बाद सलमान खान (Salman Khan) और प्रभु देवा एक बार फिर साथ नजर आने वाले हैं." बता दें कि भाईजान यानी सलमान खान राजस्थान में 'दबंग 3' की शूटिंग कर रहे हैं. इस बात की जानकारी उन्होंने अपने इंस्टाग्राम एकाउंट से एक वीडियो शेयर करते हुए दी थी. 
#dabangg3 shoot #rajasthan with Sultan
A post shared by  Salman Khan (@beingsalmankhan) on Aug 18, 2019 at 11:31pm PDT
@beingsalmankhan & Sonakshi both Orange in pink city Between song shoot #dabangg3 #SalmanKhan
A post shared by  (@beingsalmankhan.world) on Aug 19, 2019 at 10:22pm PDT

सलमान खान (Salman Khan) और सोनाक्षी सिन्हा (Sonakshi Sinha) की अपकमिंग फिल्म 'दबंग 3 (Dabangg 3)' से जुड़ी कई फोटो भी सोशल मीडिया पर खूब वायरल हो रही हैं. इस फिल्म को प्रभु देवा के निर्देशन में तैयार किया जा रहा है. 'सलमान खान फिल्म्स' के बैनर तले बनाई जा रही इस फिल्म में सोनाक्षी सिन्हा के अलावा अरबाज खान, सुदीप और माही गिल जैसे कलाकार भी अहम भूमिका में नजर आएंगे.